Hvenær byrja menn að neyta fíkniefna?

Ég veit ekki af hverju síðustu færslur mínar fjalla um eiturlyf. Kannski er undirmeðvitundin að búa mig undir að verða dópisti. Eða þá að þetta er tilviljun. Í Morgunblaðinu er frétt af breska píkupopparanum leiðinlega, Robbie Williams. Þar er sagt að hann hafi byrjað að neyta fíkniefna 1993. Jafnframt er upplýst að áður en hann fór að neyta fíkniefna hafi hann verið í e-pillunni, spítti og sýru.

Einhverra hluta vegna rifjar þetta upp dómsorð í líkamsárásarmáli. Þar sagði frá tveimur mönnum sem hittust á götu í Vestmannaeyjum. Eftir rifrildi og hótanir fóru þeir að kýla og sparka í hvorn annan. Síðan stóð í dómnum: "Þessu næst fóru þeir að slást".

Fyrri ummæli:
Einn þekki ég sem hafði farið á Vog í afvötnun.

Læknirinn sagði við hann þegar hann útskrifaðist. Þú mátt aldrei neyta áfengi hér eftir.

Maðurinn hefur algerlega staðið við það, tók lækninn á orðinu, og neitar aldrei áfengi sé honum boðið það.

Ummæli:
Kann að vera að píkupopparinn hafi orðað þetta öðruvísi, en í meðhöndlun fagmanna MBL birtist þetta svona fábjánalega, tja nema að skilgreining fíkniefna undanskilji e-pillu, spítt og sýru.

Stjörnulögfræðingurinn gæti jafnvel notað þessi rök, næst þegar tekur til að verja "karlmann á sjötugsaldri" með "afleiður" e-pilla í iðrum sér.

Verkefni: Tröllaveiði - Nettröll eða ekki
Merking: Ekki nettröll